**Velkommen!**

Generalforsamling 2025 går av stabelen lørdag 5. juli 09.00 – 16.00 på Danvik folkehøgskole i Drammen. Før og etter er det sommertreff! Vi starter torsdag 3. juli og holder på til 6. juli - og du er hjertelig velkommen fra kl 14.30.

Vi håper det blir fine sommerdager i Drammen. Vi setter av tid til sosialt og åndelig fellesskap. Og vi byr på spennende programposter med spennende gjester og aktiviteter

Det er 200 år siden punktskriften så dagens lys. Det har også KABB lyst til å være med å feire. Du kan være med på lynkurs i punktskrift, oppleve en spennende taktil utstilling, gå på festkonsert for Louis Braille i Strømsø kirke. Og ennå har vi noen overraskelser til deg.

**Reise**

De fleste må reise kort eller langt for å komme til Drammen. Adressen til Danvik er: Danvik Folkehøgskole, Fagerlibakken 1, Drammen.

Det er mye arbeid på Drammen stasjon så tog fra Oslo/Gardermoen stopper på Brakeøya stasjon. Togene fra vest og sør stopper på Kongsberg eller Hønefoss og så er det buss videre til Drammen. For den som reiser med buss fra Vestfold, Telemark og Sørlandet så stopper bussen på Bangeløkka. Vi organiserer henting, men du må gi tydelig beskjed om når du kommer innen 20. juni til KABB.

**Ledsagere**

KABB har hentet inn flere ledsagere til arrangementet. Vi ønsker at alle deltakere skal føle seg trygge og godt ivaretatt under arrangementet. De som har sagt de kommer uten ledsagere, må dele på disse. Vi setter opp en organisering.

Danvik er en stor folkehøgskole, vi skal være mye inne, men ta med klær slik at du også kan oppholde deg utendørs.

**Danvik Folkehøgskole**

Skolen er sentralt plassert i Drammen, men ligger litt på utsiden av selve bysentrumet. Den består av flere bygg og vi vil bruke to av disse til samlinger og aktiviteter. Vi vil være mest i den store møtesalen som ligger i samme bygg som kantinen. Deltakerne vil være fordelt på rommene som ligger i begge disse byggene. Når du kommer til Danvik vil du få utdelt rom og nøkkel.

Det er også svømmebasseng på skolen – ta med deg badetøy og bli med på en morgenbad!

**Allergier og andre ting**

Dersom du ikke allerede har sagt fra, så gi beskjed om du har spesielle behov innen kosthold eller andre forhold. Da blir oppholdet bedre både for deg og for oss.

**Saksdokumenter og generalforsamling**

Du får saksdokumenter sammen med denne utsendingen. De ligger vedlagt. Du kan også finne all informasjon på denne nettsiden og lydutgaver

<https://www.kabb.no/KABB-Nytt/velkommen-til-sommertreff-og-generalforsamling/>

Vi sender ut alle dokumenter i punktskrift på papir, til de vi har registrert som punktlsere, så snart disse er ferdige.

Dersom du ikke kan skrive ut dokumentene i visuell/trykket skrift på forhånd, så kan du be om å få de tilsendt.

Vi vil også dele ut dokumenter i punktskrift og visuell/trykket skrift på Danvik.

**Program**

Endringer i programmet kan forekomme.

**Torsdag 3. juli**
15.30: Ankomst og innsjekk
17.00: Åpning av taktil punktutstilling «Til punkt og prikke i 200 år»!
18.00: Middag
19.30: Velkomstmøte
21.00: Kveldskaffe

 **Fredag 4. Juli**
07.30 – 07.50: Morgenbønn med Magne Bjørndal
08.00 – 0930: Fleksibel frokost
10.00 – 12.30: «Min tro og mitt liv», vi lytter til Geir Gundersen og deler våre egne erfaringer i gruppesamtaler.
13.00: Lunsj
14.30: Punkt for punkt – foredrag, kurs, utstilling, punkt i gamle dager, punktskrift i fremtiden, visning av nye muligheter, lynkurs i punktskrift for nybegynnere. Dette er et tilbud for alle, spesielt for deg som ikke kan punktskrift. Vi lover deg at du kan lære noe nytt
18.00: Middag
19.30: Festkonsert for Louis Braille i Strømsø kirke. Mange spennende synshemmede utøvere deltar. Åpent arrangement for alle, inviter gjerne en venn!
22:00: Kveldssamling

**Lørdag 5. juli**
07.30 – 07.50: Morgenbønn med Magne Bjørndal
08.00 -09.00: Fleksibel frokost
09.30: Generalforsamling starter og går gjennom hele dagen bare avbrutt av pauser og lunsj kl 13.00
18.00 Middag
19.30: Kulturoverraskelse!!!!
22.00: Kveldskaffe

**Søndag 6. juli**
07.30 – 07.50: Morgenbønn med Magne Bjørndal
08.00 – 09.30: Fleksibel frokost
11.00: Vi feirer vår egen gudstjeneste på Danvik med nattverd og kollekt. Finn Tore Eivik er forrettende.
13.00: Lunsj og kirkekaffe
14.00: Avreise

Oslo 5. juni 2025

Øyvind Woie
Generalsekretær

Kontaktinformasjon KABB:

69 81 69 81 – alle ukedager 0900 –1500

Epost: kabb@kabb.no